CELEX: 62017TN0552
Language: sk
Date: 2017-08-16 00:00:00
Title: Vec T-552/17: Žaloba podaná 16. augusta 2017 – Maña a i./Jednotná rada pre riešenie krízových situácií

30.10.2017   
            
            
               SK
            
            
               Úradný vestník Európskej únie
            
            
               C 369/29
            
         Žaloba podaná 16. augusta 2017 – Maña a i./Jednotná rada pre riešenie krízových situácií
   (Vec T-552/17)
   (2017/C 369/41)
   Jazyk konania: španielčina
   
      Účastníci konania
   
   
      Žalobcovia: Maña, S.L. (Teo, Španielsko) a ďalších 113 žalobcov (v zastúpení: P. Rúa Sobrino, advokát)
   
      Žalovaná: Jednotná rada pre riešenie krízových situácií
   
      Návrhy
   
   Žalobcovia navrhujú, aby Všeobecný súd:
   
               —
            
            
               vyhlásil za prípustnú žalobu o neplatnosť „rozhodnutia Jednotnej rady pre riešenie krízových situácií prijať opatrenie na riešenie krízovej situácie v prípade banky Banco Popular Español, S.A., právny subjekt 80H66LPTVDLM0P28XF25, ktoré vydala na svojom výkonnom zasadnutí konanom 7. júna 2017, adresovaného FROB (Fond pre systematickú reštrukturalizáciu bánk) (SRB/EES/2017/08)“,
            
         
               —
            
            
               zrušil napadnuté rozhodnutie,
            
         
               —
            
            
               určil, že články 18 a 29 nariadenia (EÚ) č. 806/2015 sú nezákonné a neuplatniteľné,
            
         
               —
            
            
               zaviazal Jednotnú radu pre riešenie krízových situácií na náhradu trov konania.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía a Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle a Calatrava Real State 2015/Komisia a Jednotná rada pre riešenie krízových situácií, a T-498/17, Pablo Álvarez de Linera Granda/Komisia a Jednotná rada pre riešenie krízových situácií.